**Príloha č. 3 výzvy –Obchodné podmienky zmluvy**

1. **Pre časť zákazky 1: Povinné zmluvné poistenie**

Uchádzač predloží návrh poistnej zmluvy podľa § 788 v spojení s § 789 ods. 2 Občianskeho zákonníka č.40/1964 Zb. v znení neskorších predpisov a v spojení s § 3 zákona č. 381/2001 Z. z. o povinnom zmluvnom poistení zodpovednosti za škodu spôsobenú prevádzkou motorového vozidla a o zmene a doplnení niektorých zákonov v znení neskorších predpisov a príslušnými všeobecnými poistnými podmienkami pre poistenie zodpovednosti za škodu spôsobenú prevádzkou motorového vozidla a osobitnými poistnými podmienkami, resp. zmluvnými dojednaniami, v zmysle výzvy na predkladanie ponúk (podpísaný uchádzačom, jeho štatutárnym orgánom, alebo členom štatutárneho orgánu alebo iným zástupcom uchádzača, ktorý je oprávnený konať v mene uchádzača v záväzkových vzťahoch), v ktorom budú uvedené nasledovné údaje:

**Minimálny zoznam zmluvných podmienok:**

1. **Identifikačné údaje verejného obstarávateľa**

Poistený: Mesto Bojnice

Sídlo : Sládkovičova 1, 972 01 Bojnice

Štatutárny orgán : PhDr. František Tám, primátor

IČO :

DIČ :

Bankové spojenie :

Číslo účtu (IBAN) :

1. **Poistné obdobie:**

Poistné obdobie je 3 roky.

Poistná doba: od 01.01.2017 do 31.12.2019, oba dni vrátane

1. **Územná platnosť poistenia:**

Poistenie sa vzťahuje na škodové udalosti, ktoré nastanú na území Slovenskej republiky alebo krajín signatárov Jednotnej dohody medzi kanceláriami.

**4. Limity poistného plnenia:**

Limit poistného plnenia je najvyššia hranica poistného plnenia poisťovne pri jednej škodovej udalosti.

Limit poistného plnenia z jednej škodovej udalosti musí byť:

- **5 000 000 €** za škodu na zdraví a nákladov pri usmrtení a príslušným subjektom (podľa § 4 ods. 3 zákona č. 381/2001 Z. z. o povinnom zmluvnom poistení zodpovednosti za škodu spôsobenú prevádzkou motorového vozidla a o zmene a doplnení niektorých zákonov v znení neskorších predpisov- ďalej len „zákon“) uplatnené, preukázané a vyplatené náklady zdravotnej starostlivosti, nemocenské dávky, dávky nemocenského zabezpečenia, úrazové dávky, dávky úrazového zabezpečenia, dôchodkové dávky, dávky výsluhového zabezpečenia a dôchodky starobného dôchodkového sporenia, ak poistený je povinný ich nahradiť týmto subjektom na každého zraneného alebo usmrteného

- **1 000 000** € za škodu :

- vzniknutú poškodením, zničením, odcudzením alebo stratou veci,

- vzniknutú ušlým ziskom,

- vzniknutú účelne vynaloženými nákladmi spojenými s právnym zastúpením pri uplatňovaní nárokov podľa vyššie uvedeného textu, ak poisťovateľ nesplnil povinnosti uvedené v § 11 ods. 6 písm. a)

alebo písm. b) zákona alebo ak poisťovateľ neoprávnene odmietol poskytnúť poistné plnenie, alebo neoprávnene krátil poskytnuté poistné plnenie.

**5. Spoluúčasť:**

Poistenie sa dojednáva bez spoluúčasti.

**6. Ročné poistné v EUR:**

Výška ročného poistného za poistenie zodpovednosti za škodu spôsobenú prevádzkou motorového vozidla na roky 2017-2019 sú počas trvania zmluvy pevné, t.j. nemenné, stanovené v súlade s ponukou poistiteľa

Úprava výšky poistného v čase trvania zmluvy je možná, iba prípade odpoistenia či dopoistenia vozidiel.

**7. Platobné podmienky:**

Poistený je povinný uhradiť ročné poistné štvrťročne, do 14 dní od doručenia výzvy od poistiteľa na úhradu poistného. Poistiteľ nemá nárok na preddavok na poistné. Úhrada poistného bude formou bezhotovostného platobného styku, bez zálohovej platby. Poistné sa považuje za uhradené dňom doručenia bezvýhradného pokynu poistníka jeho peňažnému ústavu na odpísanie finančnej čiastky vo výške poistného z jeho účtu v prospech účtu poistiteľa.

**8. Zánik poistenia – zúženie poistného súboru:**

Ak zanikne poistenie pred koncom poistného obdobia, za ktoré bolo poistné zaplatené, vzniká nárok pre poisteného na vrátenie poistného. Preplatok poistného za vyradené motorové vozidlo (vozidlá) bude poistenému uhradený do 14 dní od zdokladovania zániku poistenia motorového vozidla (fotokópia TP).

**9. Rozsah poistného krytia**

je definovaný v prílohe - Opis predmetu zákazky , ktorá tvorí neoddeliteľnú súčasť poistnej zmluvy a ustanovenia definované v prílohe. Opis predmetu zákazky majú prednosť pred akýmikoľvek ustanoveniami a výlukami obsiahnutými v poistnej zmluve, Všeobecných poistných podmienkach, osobitných poistných podmienkach a v zmluvných dojednaniach. Poistiteľ zároveň vyhlasuje, že žiadne ustanovenia poistnej zmluvy, Všeobecných poistných podmienok, osobitných poistných podmienok a zmluvných dojednaní nemôžu znížiť požadovaný Rozsah poistného krytia uvedeného v prílohe - Opis predmetu zákazky.

**10. Ostatné dojednania:**

10.1 Prípadné odstúpenie od zmluvy a úhrada súvisiacich nákladov budú riešené v zmysle príslušných ustanovení Občianskeho zákonníka č.40/1964 Zb. v znení neskorších predpisov.

10.2 Právne vzťahy sa riadia právnymi predpismi Slovenskej republiky a spory z poistenia rozhodujú príslušné súdy Slovenskej republiky.

10.3 Zmluvné strany sa dohodli, že zmluvu je možné zmeniť len písomnými číslovanými dodatkami a dohoda o skončení zmluvy musí byť písomná. Dodatok k zmluve ako aj dohoda o skončení zmluvy musia byť podpísané oprávnenými zástupcami zmluvných strán, pričom podpisy musia byť na tej istej listine, v opačnom prípade sa má za to, že k uzatvoreniu dodatku k zmluve alebo dohody o ukončení zmluvy nedošlo.

10.4 Poistiteľ nie je oprávnený postúpiť akékoľvek pohľadávky (práva) vyplývajúce z tejto zmluvy na tretiu osobu alebo sa dohodnúť s treťou osobou na prevzatí jeho záväzkov (povinností) vyplývajúcich z tejto zmluvy bez predchádzajúceho písomného súhlasu poistníka.

10.5 Poistná zmluva je vypracovaná v **4.** vyhotoveniach, pričom každá zmluvná strana obdrží dve vyhotovenia.

10.6 Poistná zmluva nadobúda platnosť dňom jej podpísania oboma zmluvnými stranami. Účinnosť zmluva nadobúda dňom nasledujúcim po dni jej zverejnenia v súlade so zákonom č. 211/2000 Z. z. o slobodnom prístupe k informáciám a o zmene a doplnení niektorých zákonov (zákon o slobode informácií) v znení zákona č. 546/2010 Z. z..

10.7 Zmluvné strany sa oboznámili s obsahom poistnej zmluvy, porozumeli jej a na znak súhlasu ju dobrovoľne podpísali.

10.8 Neoddeliteľnou súčasťou poistnej zmluvy sú prílohy:

1. Opis predmetu zákazky - PZP

2 Všeobecné poistné podmienky

6. Osobitné poistné podmienky (ak sú)

7. Zmluvné dojednania pre povinné zmluvné poistenie zodpovednosti za škodu spôsobenú prevádzkou motorového vozidla (ak sú)

Pre časť 2 zákazky: **Havarijné poistenie**

Uchádzač predloží návrh poistnej zmluvy podľa § 788 Občianskeho zákonníka č.40/1964 Zb. v znení neskorších predpisov a o zmene a doplnení niektorých zákonov v znení neskorších predpisov a príslušnými všeobecnými poistnými podmienkami pre „havarijné poistenie vozidiel“ a osobitnými poistnými podmienkami, resp. zmluvnými dojednaniami, v zmysle súťažných podmienok a v súlade s výzvou na predkladanie ponúk (podpísaný uchádzačom, jeho štatutárnym orgánom, alebo členom štatutárneho orgánu alebo iným zástupcom uchádzača, ktorý je oprávnený konať v mene uchádzača v záväzkových vzťahoch), v ktorom budú uvedené nasledovné údaje:

**Minimálny zoznam zmluvných podmienok:**

1. **Identifikačné údaje verejného obstarávateľa**

Poistený: Mesto Bojnice

Sídlo : Sládkovičova 1, 972 01 Bojnice

Štatutárny orgán : PhDr. František Tám, primátor

IČO :

DIČ :

Bankové spojenie :

Číslo účtu (IBAN) :

1. **Poistné obdobie**: 3 roky

**Poistná doba:** od 1.1.2017 do 31.12.2019, oba dni vrátane

1. **Územná platnosť poistenia**: Európa
2. **Limity poistného plnenia:**

Limit poistného plnenia je najvyššia hranica poistného plnenia poisťovne pri jednej

škodovej udalosti. Limitom poistného plnenia z jednej škodovej udalosti musí byť:

- pri vozidle alebo výbave všeobecná cena motorového vozidla

- pri batožine časová cena každej veci a poistná suma min. 995,82 EUR za všetky

veci spolu

- pri smrti následkom úrazu poistná suma 33 193,92 EUR

- pri trvalých následkoch úrazu poistná suma 33 193,92 EUR

5. **Spoluúčasť na poistnú udalosť:**

- pri vozidle, výbave alebo nadštandardnej výbave 5 % min. 66,39 EUR

- pri batožine bez spoluúčasti,

- poistenie úrazu sa dojednáva bez spoluúčasti

6. **Ročné poistné v EUR**:

Výška ročného poistného za havarijné poistenie motorových vozidiel na roky 2017-2019 sú počas trvania zmluvy pevné, t.j. nemenné, stanovené v súlade s ponukou poistiteľa. Úprava výšky poistného v čase trvania zmluvy je možná, iba prípade odpoistenia či dopoistenia vozidiel.

**7. Platobné podmienky:**

7.1 Poistený je povinný uhradiť poistné štvrťročne do 14 dní od doručenia výzvy od poistiteľa na úhradu poistného. Poistiteľ nemá nárok na preddavok na poistné. Úhrada poistného bude formou bezhotovostného platobného styku, bez zálohovej platby. Poistné sa považuje za uhradené dňom doručenia bezvýhradného pokynu poistníka jeho peňažnému ústavu na odpísanie finančnej čiastky vo výške poistného z jeho účtu v prospech účtu poistiteľa.

**8. Zánik poistenia –zníženie poistného súboru:**

Ak zanikne poistenie pred koncom poistného obdobia, za ktoré bolo poistné zaplatené, vzniká nárok pre poistníka na vrátenie poistného. Preplatok poistného za vyradené motorové vozidlo (vozidlá) bude poistníkovi uhradený do 14 dní od zdokladovania zániku poistenia motorového vozidla. (fotokópia TP).

9 Poistné podmienky ani poistná zmluva nesmú obsahovať dojednanie podľa § 800 ods. 2 Občianskeho zákonníka č.40/1964 Zb. v znení neskorších predpisov o možnosti výpovede účastníkov poistenia do dvoch mesiacov po uzavretí poistnej zmluvy.

10. **Rozsah poistného krytia** je definovaný v prílohe - Opis predmetu zákazky, ktorá tvorí neoddeliteľnú súčasť poistnej zmluvy a ustanovenia definované v prílohe - Opis predmetu zákazky majú prednosť pred akýmikoľvek ustanoveniami a výlukami obsiahnutými v poistnej zmluve, Všeobecných poistných podmienkach, poistných podmienkach a zmluvných dojednaniach. Poistiteľ zároveň vyhlasuje, že žiadne ustanovenia poistnej zmluvy, Všeobecných poistných podmienok, osobitných poistných podmienok a zmluvných dojednaní nemôžu znížiť požadovaný Rozsah poistného krytia uvedeného v prílohe - Opis predmetu zákazky.

11. Prípadné odstúpenie od zmluvy a úhrada súvisiacich nákladov budú riešené v zmysle príslušných ustanovení Občianskeho zákonníka č.40/1964 Zb. v znení neskorších predpisov.

12. Právne vzťahy sa riadia právnymi predpismi Slovenskej republiky a spory z poistenia rozhodujú príslušné súdy Slovenskej republiky.

13. Zmluvné strany sa dohodli, že zmluvu je možné zmeniť len písomnými číslovanými dodatkami a dohoda o skončení zmluvy musí byť písomná. Dodatok k zmluve ako aj dohoda o skončení zmluvy musia byť podpísané oprávnenými zástupcami zmluvných strán, pričom podpisy musia byť na tej istej listine, v opačnom prípade sa má za to, že k uzatvoreniu dodatku k zmluve alebo dohody o ukončení zmluvy nedošlo.

14. Poistiteľ nie je oprávnený postúpiť akékoľvek pohľadávky (práva) vyplývajúce z tejto zmluvy na tretiu osobu alebo sa dohodnúť s treťou osobou na prevzatí jeho záväzkov (povinností) vyplývajúcich z tejto zmluvy bez predchádzajúceho písomného súhlasu poistníka.

16. Poistná zmluva je vypracovaná v **4** vyhotoveniach, pričom každá zmluvná strana obdrží dve vyhotovenia

17. Poistná zmluva nadobúda platnosť dňom jej podpísania oboma zmluvnými stranami. Účinnosť zmluva nadobúda dňom nasledujúcim po dni jej zverejnenia v súlade so zákonom č. 211/2000 Z. z. o slobodnom prístupe k informáciám a o zmene a doplnení niektorých zákonov (zákon o slobode informácií) v znení zákona č. 546/2010 Z. z..

18. Zmluvné strany sa oboznámili s obsahom poistnej zmluvy, porozumeli jej a na znak súhlasu ju dobrovoľne podpísali.

19. Neoddeliteľnou súčasťou poistnej zmluvy sú prílohy:

1. Opis predmetu zákazky - HP

2 Všeobecné poistné podmienky

3. Osobitné poistné podmienky (ak sú)